લક્ષ્મીકાંતનું બાળપણ મુંબઈના વિલે પારલે (પૂર્વ)ની ચાલમાં ગરીબ અવસ્થામાં વીત્યું હતું. એમના પિતાનાં અવસાન બાદ એમના એક મિત્ર, જેઓ પોતે સંગીતના જાણકાર હતા, એમણે લક્ષ્મીકાંત અને એમના મોટા ભાઈને સંગીત શીખવાની સલાહ આપી હતી. લક્ષ્મીકાંત મંડોલીન શીખ્યા અને એમના મોટા ભાઈ તબલા વગાડવાનું શીખ્યા. લક્ષ્મીકાંતે જાણીતા મંડોલીન વાદક હુસૈન અલી પાસે તાલીમ લીધી હતી. પૈસા કમાવા માટે લક્ષ્મીકાંતે ભારતીય શાસ્ત્રીય વાદ્યસંગીતના કાર્યક્રમોનું આયોજન કરવાનું શરૂ કર્યું.